Întrucât această inițiativă a fost lansată înainte de adoptarea noilor orientări privind o mai bună legiferare [COM (2015)215)], nu a fost efectuată nicio evaluare completă a sistemului actual de elaborare a statisticilor sociale colectate din eșantioane. Pe baza standardelor Comisiei, a fost aplicat sistemul Eurostat de evaluare a legislației existente, inclusiv evaluarea programului statistic european, care au format o parte centrală a întregului proces. În plus, în fiecare an sunt realizate anchete în rândul utilizatorilor pentru o mai bună cunoaștere a acestora, a nevoilor și a satisfacției lor în ceea ce privește serviciile furnizate de Eurostat. Rezultatele evaluării sunt utilizate de Eurostat pentru îmbunătățirea procesului de elaborare a informațiilor statistice și a rezultatelor sale statistice. Acestea contribuie la diverse planuri strategice, precum programul de lucru și planul de gestionare.

Propunerea nu are consecințe asupra protecției drepturilor fundamentale. Aspectele cele mai relevante pentru prezenta propunere sunt efectele posibile asupra protecției datelor cu caracter personal (pentru care sunt prevăzute drepturi la articolul 8 din Carta drepturilor fundamentale a Uniunii Europene, articolul 16 din TFUE și în legislația secundară). Cu toate acestea, niciuna dintre opțiunile de politică selectate nu are în vedere o modificare a dispozițiilor privind protecția datelor cu caracter personal. Legislația națională și a UE în materie de statistici prevede că institutele naționale de statistică trebuie să garanteze protecția datelor. Acestea dispun de politici stricte, de exemplu, pentru protejarea confidențialității respondenților, anonimizarea înregistrărilor și protecția răspunsurilor la chestionare.

8.La solicitarea Comisiei (Eurostat), statele membre furnizează informațiile suplimentare necesare pentru evaluarea calității informațiilor statistice.

Articolul 13

Studii de fezabilitate și studii pilot

Pentru a îmbunătăți seturile de date, Comisia (Eurostat) instituie, în cazul în care este necesar, iar statele membre cooperează, mai multe studii de fezabilitate și studii pilot, în special pentru a îmbunătăți calitatea, inclusiv comparabilitatea, pentru a contribui la modernizarea domeniilor privind consumul și utilizarea timpului, pentru a explora și a pune în aplicare noi modalități de îmbunătățire a capacității de a răspunde la nevoile utilizatorilor, pentru a integra mai bine colectarea de date și pentru a utiliza alte surse de informații, precum și pentru a face mai eficientă colectarea datelor din statele membre, luând în considerare evoluțiile tehnologice.

Articolul 14

Finanțare

1. Pentru punerea în aplicare a prezentului regulament, Uniunea poate acorda granturi institutelor naționale de statistică și altor autorități naționale menționate la articolul 5 alineatul (2) din Regulamentul (CE) nr. 223/2009, pentru:

(a) dezvoltarea și/sau punerea în aplicare a colectărilor de date sau a metodelor de colectare a datelor pentru statistici sociale, inclusiv baze de eșantionare, în cursul primilor patru ani de colectare a seturilor de date;

(b) elaborarea de metodologii, inclusiv studiile de fezabilitate și studiile pilot menționate la articolul 13;

(c) colectarea de statistici cu privire la un subiect ad-hoc solicitat de utilizatori, astfel cum se prevede în anexa IV, seturi de variabile și caracteristici noi sau revizuite puse în aplicare pentru prima dată;

2. Contribuția financiară a Uniunii este furnizată în conformitate cu articolul 7 din Regulamentul (UE) nr. 99/2013 al Parlamentului European și al Consiliului, articolul 16 alineatul (1) litera (a) din Regulamentul (UE) nr. 1296/2013 al Parlamentului European și al Consiliului, articolul 6 din Regulamentul (UE) nr. 1291/2013 al Parlamentului European și al Consiliului, articolul 58 din Regulamentul (UE) nr. 1303/2013 al Parlamentului European și al Consiliului sau articolul 5 din Regulamentul (UE) nr. 282/2014 al Parlamentului European și al Consiliului.

3. Această contribuție financiară a Uniunii nu depășește 90 % din costurile eligibile.

Articolul 15

Exercitarea delegării

1.Competența de a adopta acte delegate este conferită Comisiei în condițiile prevăzute în prezentul articol.

2.Competența de a adopta acte delegate menționată la articolul 3 alineatul (4) și la articolul 4 alineatul (1) se conferă Comisiei pe o perioadă de timp nedeterminată începând cu [Publications Office: please insert exact date of entry into force of the Regulation].

3.Delegarea de competențe menționată la articolul 3 alineatul (4) și la articolul 4 alineatul (1) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.

4.Înainte de adoptarea unui act delegat, Comisia îi consultă pe experții desemnați de fiecare stat membru în conformitate cu principiile prevăzute în Acordul interinstituțional privind o mai bună legiferare din 13 aprilie 2016.

5.De îndată ce adoptă un act delegat, Comisia îl notifică simultan Parlamentului European și Consiliului.

6.Un act delegat adoptat în temeiul articolului 3 alineatul (4) și al articolului 4 alineatul (1) intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la notificarea actului respectiv către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv se prelungește cu două luni la inițiativa Parlamentului European sau a Consiliului.